钦定古今图书集成/明伦汇编/官常典/第727卷 > 姚舜元〈弟舜宾 侄应龙 子兴龙〉
## 钦定古今图书集成/明伦汇编/官常典/第727卷 > 姚舜元〈弟舜宾 侄应龙 子兴龙〉

按《苏州府志》：“舜元，字景瑞，嘉定人。少拳勇，以武功为
保义郎，平江府东南副将，守吴淞。德祐改元冬，元师
下平江。时姚氏为邑巨族，民乐归附。舜元语弟舜宾、
侄应龙曰：‘国家德泽在人，大本未去，收合散亡以应
内援，外事可图也’。未几，元师偏将东徇，会黄雾四塞，
袭兵猝至，舜元与舜宾、应龙子兴龙俱死之。”